Catro botellas de vermú europeo.
Vermús de diferentes cores.
O **vermú** (do francés *vermout* ou *vermouth* e estes do alemán *wermut*, ‘asente’) é unha bebida alcólica que se toma antes do xantar, e que adoita acompañarse dunha comida lixeira ou petisco. Elabórase con viño e aromatízase con substancias vexetais maceradas do xénero *Artemisia*, cunha graduación alcólica comprendida entre 15° e 20°. Adoita comporse de viño branco, asente e outras substancias amargas. Estes viños son tipicamente europeos, cun aroma característico que lles dá unha elegancia particular para un cóctel ou aperitivo. Xeralmente pódese atopar dous tipos: vermello e branco.
O vermú vermello (italiano) é doce; en tanto que o branco (francés) é seco, con maior grao alcólico.

Historia
--------

Segundo un relato, estas bebidas foron inventadas por Hipócrates, sonado médico e filósofo da antigüidade, nacido o 460 a. C. Puxo a macerar en viño flores de asente e follas de fraxinela (*Dictamnus albus*) e obtivo o que na Idade Media foi chamado «viño hipocrático» ou, sinxelamente, «viño de herbas».

A partir de finais do século XVIII, coa chegada de nova tecnoloxía, o viño aromatizado entrou nunha nova dimensión de produtividade, na que destacou a experiencia dos pioneiros piemonteses, mais foi en 1838, cando por mérito dos irmáns Luigi e Giuseppe Cora, a preparación do vermú adquiriu un carácter industrial.

Co paso do tempo a palabra adquiriu tamén un sentido xenérico para definir o aperitivo –calquera bebida cuns petiscos– previo á comida. De aquí provén a expresión «quedamos para tomar o vermú?».

Composición e elaboración
-------------------------

O vermú vermello está composto por máis de 40 extractos de herbas, raíces, flores, especias e froitas. Todas estas esencias mestúranse cun pouco  alcol no tamburo, un recipiente que dá dúas voltas ao día durante dúas semanas. Tras este proceso engádese o viño e o azucre e déixase repousar. A composición máis común inclúe:

* Cravo da India
* Herba da trindade
* Framboesa
* Fraxinela de Creta (*Dictamnus albus*)
* Asente
* Limón
* Raíz de azucena
* Loureiro tucumán (*Cinnamomum porphyrium*)
* Canela de Ceilán.

Produtores de vermú
-------------------

* Bellardi
* Campari
* Cinzano
* Las Endrinas
* Martínez Lacuesta
* Martini
* Yzaguirre
* Mirou
* Valentín Pascual
* Vermut Zarro, o vermú de Madrid
* Zecchini
* Medvsa-Tarragona
* Vermouth Perdón-León
* Petroni

Notas
-----

1. ↑  Definicións no *Dicionario da Real Academia Galega* e no Portal das Palabras para *vermú*.
2. ↑  Definición en *Dicionario de alimentación e restauración*, VV.AA. Santiago de Compostela, Termigal. Xunta de Galicia. Real Academia Galega
3. ↑  *vermut*, *Diccionario Panhispánico de Dudas*: «**vermú**.
4. ↑  Muy Interesante. "¿Cuál es el origen del vermú?". Arquivado dende o orixinal o 27 de decembro de 2010. Consultado o 27 de decembro de 2009.
5. ↑  Nines Mínguez (marzo de 2010). "La hora del vermú". *Muy interesante* (346): 88.  `|data-acceso=` require `|url=` (Axuda)

Véxase tamén
------------

### Ligazóns externas

|  |  |
| --- | --- |
| Control de autoridades | 
* Wd: Q231088
* BNCF: 22488
* BNF: 15573562t
* EBID: ID
* GEC: 0150403
* GND: 4189693-2
* LCCN: sh85142844

 |